Deg uḥric-agi, ad d-nawi awal ɣef wakud deg wungal Yiwen wass di tefsut. Di tezwara, ad d-nezwir ad d-nawi awal γef wakud aniri i d-imalen akud n tira n wungal-a d wakud i deg i t-yeγra umeγri, s yin ad nesleḍ akud agensay i yeqqnen s aḍris d win yebḍan γef sin, yella wakud n teḥkayt d wakud n tsiwelt. Iwakken ad nẓer amek i tent-issemres uneggal daxel n wungal-is, ad nsenned γef tmuγli n G. Genette, d Yves Reuter